b'\n_START_ARTICLE_\nPti\xc4\x8dji let\n_START_PARAGRAPH_\nLetenje je glavni na\xc4\x8din gibanja, ki ga uporablja ve\xc4\x8dina vrst ptic. Za telo ptic je to zahtevna naloga. V zraku lahko ptica z drsnim letom privar\xc4\x8duje veliko energije, vendar lahko porabi vso razpolo\xc5\xbeljivo mo\xc4\x8d za vzlet s tal. Pti\xc4\x8dem daje mo\xc4\x8d pospe\xc5\xa1en metabolizem - hitrost prebavljanja hrane in pretvarjanja v energijo. Pti\xc4\x8dje okostje je zelo lahko. Plju\xc4\x8da uspe\xc5\xa1no odvzemajo kisik iz zraka tudi v velikih vi\xc5\xa1inah. Zra\xc4\x8dni mehovi, povezani s plju\xc4\x8di, segajo tudi v votle kosti v perutih. Perje jih dobro izolira in prepre\xc4\x8duje preveliko izgubo toplote.'